Изх.№ 25-00-73/19.05.2025 г.

Вх. ОБС №107/20.05.2025 г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Кулевски–кмет на община Рудозем**

ОТНОСНО: Даване на съгласие за сключване на предварителен договор по реда на чл. 15, ал. 3 и ал. 5 от ЗУТ за продажба нареална част с площ 39 кв.м. от нереализирана улична регулация, в съответствие с предвижданията на проект за изменение на Подробен устройствен план – ПРЗ за УПИ IV-852, V-852 и част от улична регулация, в кв. 105 по плана на с. Чепинци, община Рудозем, разрешен със Заповед № РД-234/15.05.2025 г. на Кмета на община Рудозем. Одобряване на пазарна оценка, изготвена от лицензиран оценител.

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Постъпило е заявление с вх. № УТ-2060-9/13.05.2025 г. от Община Рудозем и Росен Асенов Кьоров, в качеството им на възложители, с искане за допускане на изменение на Подробен устройствен план – ПРЗ /изменение/ за УПИ IV-852, V-852 и част от улична регулация, в кв. 105 по плана на с. Чепинци, община Рудозем.

 Проектът е изготвен в съответствие с дадено разрешение за изменение на ПУП, съгласно Заповед № РД-234/15.05.2025 г. на Кмета на община Рудозем. Заповедта е разгласена по реда на чл. 124б, ал. 2 от ЗУТ.

 Видно приложеното към проекта техническо задание, в действащия план са заложени следните изменения:

 *1. За сметка на двете УПИ IV-852 и УПИ V-852, собственост на* *Росен Асенов Кьоров, се обособява нов УПИ IV-852-за жилищни нужди в кв. 105 по плана на с. Чепинци.*

 *-Площ на имот пл. №852 – 236 кв. м.*

 *-Площ на УПИ IV-852 – 114 кв. м.*

 *-Площ на УПИ V-852 – 122 кв. м.*

 *2. Реална част с площ 39 кв. м. от улична регулация /нереализиран тротоар/ се придава към новообособен УПИ IV-852-за жилищни нужди.*

 *След описаните промени, площта на новия УПИ IV-852 -за жилищни нужди става 275 кв. м.*

 Съгласно чл. 15, ал. 3 от Закона за устройство на територията, границите на урегулирани поземлени имоти могат да се променят с план за регулация само със съгласието на собствениците им, изразено със заявление и предварителен договор за прехвърляне на собственост с нотариално заверени подписи. Разпоредбата на чл. 15, ал. 5 от същия закон определя, че когато с план за регулация се променят граници на урегулирани поземлени имоти - общинска собственост, договорът по ал. 3 се сключва по пазарни цени от кмета на общината в писмена форма.

 Предвид гореизложеното и на основание чл. 21, ал. 1, т. 8 от ЗМСМА, чл. 8, ал. 9 от ЗОС, чл. 15, ал. 1 и ал. 3 от ЗУТ, предлагам на Общински съвет –Рудозем да приеме следното

**ПРОЕКТОРЕШЕНИЕ:**

1. Актуализира Годишна програма за управление и разпореждане с имоти - общинска собственост за 2025 г., като в точка ІІІ, буква Г „УПИ, ИМОТИ КОИТО ОБЩИНАТА ИМА НАМЕРЕНИЕ ДА ПРОДАДЕ” се добавя:*реална част с площ 39 кв.м. от нереализирана улична регулация* *между о.т. 438 и о.т. 439, попадаща до южните граници на УПИ IV-852 и УПИ V-852,* *в кв. 105 по плана на с. Чепинци, община Рудозем.*

2. Обявява от публична общинска собственост в частна общинска собственост поради отпаднало предназначение: реална част с площ 39 кв.м. от нереализирана улична регулация между о.т. 438 и о.т. 439, попадаща до южните граници на УПИ IV-852 и УПИ V-852, в кв. 105 по плана на с. Чепинци, община Рудозем.

3. В съответствие с предвижданията на проект за изменение на Подробен устройствен план – ПРЗ за УПИ IV-852, V-852 и част от улична регулация, в кв. 105 по плана на с. Чепинци, община Рудозем, разрешен със Заповед № РД-234/15.05.2025 г. на Кмета на община Рудозем, дава съгласие за сключване на предварителен договор за покупко-продажба по реда на чл. 15, ал. 3 и ал. 5 от ЗУТ, с който Община Рудозем да прехвърли на Росен Асенов Кьоров с ЕГН хххххххххх, с постоянен адрес: с. Чепинци, ул. „Просвета” № 9, общ. Рудозем, правото на собственост върху реална част от общински поземлен имот, както следва:

- Реална част с площ 39 кв.м. от нереализирана улична регулация между о.т. 438 и о.т. 439, попадаща до южните граници на УПИ IV-852 и УПИ V-852, в кв. 105 по плана на с. Чепинци, община Рудозем, която реална част се придава към съседен новообособен УПИ IV-852-за жилищни нужди, в кв. 105 по плана на с. Чепинци, собственост на Росен Асенов Кьоров, ЕГН хххххххххх.

4. Упълномощава Кмета на община Рудозем да сключи окончателен договор с Росен Асенов Кьоров, ЕГН хххххххххх, с постоянен адрес: с. Чепинци, ул. „Просвета” № 9, общ. Рудозем за покупко-продажба на реална част от нереализирана улична регулация, подробно описана в т. 3, по пазарна оценка изготвена от лицензиран оценител в размер на 35,00 лв. на квадратен метър без ДДС.

СБ/

